**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԱՐԽԻՎԱՅԻՆ ՓԱՍՏԱԹՂԹԵՐԻ ՍԵՓԱԿԱՆՈՒԹՅԱՆ ԻՐԱՎՈՒՆՔԸ ՊԵՏՈՒԹՅԱՆԸ ՓՈԽԱՆՑԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Առկա վիճակը և առաջարկվող լուծումները.**
Աբովյան համայնքի ավագանու քննարկմանը ներկայացվող նախագիծը մշակվել է «Արխիվային գործի մասին» օրենքի 6-րդ հոդվածի 1-ին մասի 2-րդ կետի պահանջներին համապատասխան։
Աբովյանի համայնքապետարանի աշխատակազմում (այսուհետ՝ Աշխատակազմ) վերջին արխիվացումը կազմակերպվել է Աբովյան համայնքի ավագանու 26.01.2021թ. N 04-Ա որոշմամբ՝ ներառելով 2010-2015 թվականների համայնքային սեփականություն համարվող արխիվացման ենթակա արխիվային փաստաթղթերը «Հայաստանի ազգային արխիվ» պետական ոչ առևտրային կազմակերպությանը փոխանցելու գործընթացը։
Հարկ է նշել, որ Աշխատակազմի արխիվը ներկա պահին ծանրաբեռնված է արխիվացման ենթակա տարատեսակ փաստաթղթերով, որոնք տեսակավորված են, դասակարգված և ներկայացված են կից աղյուսակում.

Աղյուսակ. 2016-2017թթ. արխիվացման ենթակա փաստաթղթերի ցանկ.

|  |  |  |  |  |
| --- | --- | --- | --- | --- |
| Հ/հ | Գրքերի անվանումը | Տարեթիվը | Համարները | Գրքերիքանակը |
| 2016 թվական |
|  | Վարչական վարույթներ | **2016թ.** | 1-1130 | 1130 |
|  | Վարչական վարույթներ | 2016թ. | 1-83 | 83 |
|  | Համայնքի ղեկավարի որոշումներ | 2016թ. | 01-1334 | 15 |
|  | Համայնքի ղեկավարի կարգադրություններ | 2016թ. | 01-268 | 2 |
|  | Աշխատակազմի քարտուղարի հրամաններ | 2016թ. | 01-139 | 1 |
|  | Ավագանու որոշումներ | 2016թ. | 01Ա-174Ն | 3 |
|  | Ավագանու արձանագրություններ | 2016թ. | 01Ա-174Ն | 3 |
|  | **Ընդամենը** |  |  | 1237 |
| 2017 թվական |
|  | Վարչական վարույթներ | **2017թ**. | 1-935 | 935 |
|  | Վարչական վարույթներ | 2017թ. | 1-308 | 308 |
|  | Համայնքի ղեկավարի որոշումներ | 2017թ. | 01-1427 | 15 |
|  | Համայնքի ղեկավարի կարգադրություններ | 2017թ. | 01-282 | 2 |
|  | Աշխատակազմի քարտուղարի հրամաններ | 2017թ. | 01-140 | 1 |
|  | Ավագանու որոշումներ | 2017թ. | 01-Ա-119-Ա | 2 |
|  | Ավագանու արձանագրություններ | 2017թ. | 01-Ա-119-Ա | 2 |
|  | **Ընդամենը** |  |  | 1265 |
|  | **ԸՆԴԱՄԵՆԸ /8+16/** |  |  | **2502** |

Բացի այդ, 2021 թվականին տեղի ունեցած համայնքի խոշորացումից հետո նախկին Բալահովիտ, Գետարգել, Վերին Պտղնի և Պտղնի բնակավայրերում առկա են իր ժամանակին կազմված անհատական նախագծերի փաթեթներ (շինարարության վերաբերող այլ փաստաթղթեր) ևս, ընդհանուր առմամբ մոտ **824 միավոր**, այդ թվում՝ Բալահովիտ՝ 267, Գետարգել՝ 71, Վերին Պտղնի՝ 224, Պտղնի՝ 262։
Նախագծով առաջարկվում է՝ համայնքային սեփականություն հանդիսացող 2016-2017թթ. փաստաթղթերի (ավելի քան 3300 միավոր) սեփականության իրավունքը փոխանցել պետությանը՝ ի դեմս «Հայաստանի ազգային արխիվ» պետական ոչ առևտրային կազմակերպության, մշտական պահպանության։

**2. Ակնկալվող արդյունքը.**
Նախագծի ընդունումից ակնկալվում է՝ ապահովել համայնքային սեփականություն հանդիսացող 2016-2017թթ. փաստաթղթերի (ավելի քան 3300 միավոր) հանձնումը «Հայաստանի ազգային արխիվ» պետական ոչ առևտրային կազմակերպությանը, դրանով իսկ ապահովելով՝

* այդ փաստաթղթերի պատշաճ պահպանությունը,
* Աշխատակազմի բնականոն գործունեությունը։

3. **Նախագծի ընդունման** կապակցությամբ Համայնքի բյուջեում եկամուտ չի նախատեսվում, իսկ ծախսերը կկազմեն շուրջ 1 միլիոն դրամ։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**